Noord-Transvaaltak 50 Jaar oud
Dit was 'n lekker verjaarsdag, taklede en vriende van die Noord-Transvaaltak het die 50ste verjaarsdag by die Willem Prinsloo Museum gevier. Die besoekers het die geleentheid gehad om die besienswaardighede by die Museum te bekyk.
Die groep is in drie gedeel en is om die beurt deur die gidse touwys gemaak oor wat daar by hierdie museum aan die gang is. Vir diegene wat die eerste keer die Museum besoek het was dit 'n ervaring van 'n ander wÃªreld. Implemente en voertuie uit vergange se dae het die verjaarsdaggangers teruggevoer na die ryke geskiedenis wat die pioniers nagelaat het. 'n Mens kan maar net jou hande saamslaan oor dit wat hulle met eenvoudige maar doelgeskikte middele kon bereik. Dit was 'n belewenis om te sien hoe gansdons gepluk word, met 'n veerpen te skryf en dan kon van die manne die draaiwaterpomp bedryf en water pomp.
Een van ons lede, Dirk van Heerden het getrou aan sy aard, die Prinsloo grafstene afgeneem en in totaal het hy nou al 13200 grafstene landwyd afgeneem.
Na al die praktiese ervarings was vleisbraai en partytjiehou aan die orde. Dit was 'n belewenis om die die manne en vroue te sien vleisbraai. En wat was die bespreking om die vuur? Familienavorsing natuurlik, gedagtes is uitgeruil en wenke is sommer so tussenin uitgedeel. Sommiges het nuwe moed gekry vir die taak nadat hulle vas geglo het hulle kon nie verder vorder nie.
Isabel Groesbeek het die woord "Genealogie" gebruik om 'n kort oorsig van die geskiedenis van die Noord-Transvaaltak te beskryf. Ferdie van Wyk die visie-president van die GGSA het 'n groeteboodskap namens die GGSA aan die tak oorgedra. Isabel het 'n heildronk op die Tak ingestel. Luister na Isabel se rede.:
Noord-Transvaal 50 Jaar
Aflaai skakel ->hier(regs kliek "save as" om af te laai)